રશિયાના એક વરિષ્ઠ અધિકારીએ મંગળવારે જણાવ્યું હતું કે આ પ્રવાસની મુખ્ય વિશેષતા એસ-400 વાયુ સંરક્ષણ પ્રણાલીની આપૂર્તિ માટે સોદા પર હસ્તાક્ષર કરવાનું રહેશે. આ કરારનું મૂલ્ય પાંચ અબજ ડોલરથી પણ વધુ છે. પુતિનના ટોચના વિદેશી નીતિ સલાહકાર યુરી ઉશાકોવે જણાવ્યું કે રાષ્ટ્રપતિ ચાર ઑક્ટોબરે ભારત માટે રવાના થશે અને આ દરમિયાન એસ-400 વાયુ સંરક્ષણ પ્રણાલીની આપૂર્તિ માટે કરાર પર ભાર મૂકવામાં આવશે.